**Vedlegg 1 – Gode råd ved entreprenørstyrt samspill**

RIF og AiN fremhever følgende viktige punkter som byggherren bør ivareta ved valg av entreprenørstyrt samspill.

* Byggherren må ved anskaffelse av rådgivere/arkitekt ta stilling til om disse senere skal tiltransporteres entreprenør, eller om entreprenør skal stå fritt til å tilby egne rådgivere/arkitekt.
* Der entreprenøren selv kan velge rådgiver/arkitekt, bør byggherren:
	+ Sikre at rådgivere og arkitekt innen alle relevante fag fremgår allerede av entreprenørens tilbud
	+ Kvalifikasjonsvurdering av entreprenør bør også omfatte rådgivere/arkitekt
	+ Tildelingsvurdering av entreprenør, bør også omfatte evaluering av kvaliteten på tilbudte rådgivere/arkitekt
* Byggherren bør sikre at entreprenøren ikke har prisformat med kritiske underleverandører som vil motvirke et reelt samspill i prosjektet. Fastpriskontrakter hos underleverandører hvor pris har vært avgjørende ved innkjøpet, er et eksempel på vederlagsformat hos underleverandør som vil kunne motvirke samspill. Vederlagsformatet basert på målsummer og incitamenter er eksempler på vederlagsformatet som vil kunne virke positivt for samspillet.
* Byggherren bør påse at prosjektet organiseres og gjennomføres slik at kritiske underleverandører til totalentreprenøren, som de prosjekterende, trekkes inn i samspillet.
* Prosjekteringslederfunksjon og styring av prosjekteringen er av stor viktighet i et prosjekt med mange aktører. Det må sikres at denne rollen fylles og ivaretas på en god måte.

Versjon juni 2020